ธนาคารอาคารสงเคราะห์ เอาใจคนรักการออมเฉลิมฉลองวันปีใหม่ไทยในเทศกาลสงกรานต์
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการร่วมส่งมอบความสุข เฉลิมฉลองวันปีใหม่ไทยในเทศกาลสงกรานต์ ประจำปี 2564 และเพิ่มความสะดวกในการทำธุรกรรมเงินฝากให้กับลูกค้าที่รักการออม ธอส. จึงจัดทำโปรโมชั่นสุดพิเศษกับ 2 ผลิตภัณฑ์เงินฝาก ประกอบด้วย เงินฝากออมทรัพย์ GHB ALL Savings รับดอกเบี้ยสูงสุดร้อยละ 1.50 ต่อปี เพียงมียอดเงินฝากคงเหลือไม่เกิน 1,000,000 บาท ซึ่งถือเป็นผลิตภัณฑ์ที่ให้ผลตอบแทนสูงที่สุดของเงินฝากประเภทออมทรัพย์ในปัจจุบัน เพียงเปิดบัญชีเงินฝาก ออมทรัพย์ GHB ALL Savings ด้วยตัวเองผ่าน Application : GHB ALL และไม่ต้องมีสมุดคู่ฝาก ทั้งนี้นอกจากผู้ฝากจะได้รับอัตราดอกเบี้ยสูงแล้ว ยังสามารถทำธุรกรรมโอนเงิน/ฝาก/ถอน และชำระบิลผ่าน Application : GHB ALL ได้ตลอด 24 ชั่วโมง โดยไม่มีค่าธรรมเนียมแบบไม่กำหนดวงเงินขั้นต่ำและไม่จำกัดจำนวนการทำธุรกรรม เปิดบัญชีได้แล้วตั้งแต่วันนี้เป็นต้นไป และสลากออมทรัพย์ ธอส. ชุดเกล็ดดาว หน่วยละ 5,000 บาท อายุสลาก 2 ปี เพียงซื้อสลาก 200 หน่วยขึ้นไปภายในวันที่ 18 เมษายน 2564 รับฟรีตุ๊กตาหมีในชุดไทยแบบ Limited จำนวน 1 ตัว/ราย เมื่อซื้อสลากที่สาขาของธนาคารทั่วประเทศ หรือรับบัตรกำนัล Starbucks มูลค่า 120 บาท จำนวน 1 ใบ เมื่อซื้อสลากผ่าน Application : GHB ALL นอกจากนี้เมื่อฝากครบ 2 ปี ผู้ซื้อสลากจะได้รับผลตอบแทนหน้าสลากร้อยละ 0.40 ต่อปี พร้อมลุ้นรางวัลทุกวันที่ 16 ของทุกเดือนรวม 24 ครั้ง รางวัลที่ 1 มูลค่าสูง ถึง 1,000,000 บาท/หมวด หรือลุ้นรางวัลอื่น ๆ อีกมากมาย ล่าสุดมีลูกค้าที่ต้องการออมเงินด้วยการซื้อสลากออมทรัพย์ ธอส. ชุดเกล็ดดาว แล้วจำนวนกว่า 5 ล้านหน่วย หรือคิดเป็นมูลค่าถึง 25,000 ล้านบาท สำหรับดอกเบี้ยและเงินรางวัลที่ผู้ฝากได้รับจากการซื้อสลากออมทรัพย์ ธอส. หรือเงินฝากออมทรัพย์ของ ธอส. จะได้รับการยกเว้นภาษีเงินได้บุคคลธรรมดาอีกด้วย